يمن ته نزدې هیلي کاپټر غورځېدو پېښه کې د سعودي شهزاده وژل شوی
د سعودي عرب د مطبوعاتو ترمخه د يمن پولې سره نزدې يو هيلي کاپټر غورځېدلی چې پکې د يو سعودي شهزاده په ګډون څو لوړ پوړي چارواکي وژل شوي دي.
خبري ادارې اېسوسي اېټډ پرېس ويلي هيلي کاپټر کې سوار اته واړه کسان وژل شوي دي. د سعودي عرب مطبوعاتو ويلي د هيلي کاپټر غورځېدو پېښه کې شهزاده منصور بن مقرن وژل شوی هغه د صوبه عيسر ګورنر ؤ. شهزاده منصور مقرن د سعودي عرب د پخواني ولي عهد شهزاده مقرن بن عبدالعزيز زوی ؤ. د سعودي عرب د کورنو چارو وزارت د دوشنبې په ورځ ويلي هيلي کاپټر په عسير صوبه کې غورځېدلی او تباه شوی دی. د وزارت ترمخه لوړ پوړي چارواکي په صوبه کې د روانو پروژو ليدو له ورغلي وو. د پېښې په اړه په نور تفصيلات نه دي وړاندې کړی شوی او د سعودي دولتي خبري ادارې يواځې د هيلي کاپټر د بې درکۍ خبر ورکړی دی. د هيلي کاپټر د غورځېدو د پېښې يوه ورځ وړاندې د سعودي پوځ ادعا کړې وه چې رياض پله داغل شوي يو ميزايل بريد يې ناکامه کړی ؤ. د يمن حوثي ياغيانو ويلي ؤ ميزايل يې د رياض هوايي اډې پله توغولی ؤ. د هيلي کاپټر غورځېدو د پېښې په اړوند حوثيانو څه نه دي ويلي. د سعودي عرب په مشرۍ ائتلاف يمن کې د حوثي ياغیانو چې د ايران ملاتړي ورته ويل کيږي په ضد عمليات دوام لري.